G r a d o n a č e l n i k

Klasa: 307-03/16-01/05

Ur.broj: 2117/01-01-17-5

Dubrovnik, 14. studenoga 2017 godine

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12 i 19/13 pročišćeni tekst) i članka 41. Statuta Grada Dubrovnika („Službeni glasnik Grada Dubrovnika“, broj 4/09., 6/10., 3/11., 14/12., 5/13. i 6/13 – pročišćeni tekst), Gradonačelnik Grada Dubrovnika donio je

Z A K LJ U Č A K

1. Utvrđuje se Prijedlog zaključka o usvajanju Cjenika Dubrovačke kartice broj 1/2017, te dostavlja Gradskom vijeću Grada Dubrovnika na raspravu i usvajanje.
2. Izvjestitelj u ovom predmetu biti će Mato Franković, gradonačelnik Grada Dubrovnika.

Gradonačelnik

Mato Franković

Dostaviti:

1. Gradsko vijeće Grada Dubrovnika
2. Upravni odjel za poslove gradonačelnika, ovdje
3. Upravni odjel za kulturu i baštinu, ovdje
4. Pismohrana

Upravni odjel za kulturu i baštinu

Klasa: 307-03/16-01/05

Ur.broj: 2117/01-14-17-4

Dubrovnik, 14. studenoga 2017.godine

GRADONAČELNIKU

o v d j e

Predmet: Prijedlog zaključka o usvajanju Cjenika Dubrovačke kartice broj 1/2017

Zaključkom Gradskog vijeća Grada Dubrovnika, Klasa:612-01/10-02/14; Ur.broj: 2117/01-09-15-16; od 25 i 27 srpnja 2015 godine, određeno da je Dubrovačka kartica ulaznica koja omogućava posjet objektima kulturno-spomeničke baštine u vlasništvu Grada Dubrovnika, posjet objektima gdje su smješteni: Pomorski muzej, Kulturno-povijesni muzej, Etnografski muzej, Prirodoslovni muzej, Dom Marina Držića, Umjetnička galerija Dubrovnik, Galerija Dulčić-Masle-Pulitika kao i posjet drugim objektima kojima se koriste ustanove u kulturi kojima je osnivač Grad Dubrovnik, posjet Gradskim zidinama, te posjet i korištenje drugih objekata kao i javnih usluga koje Grad Dubrovnik, zajedno sa pravnim osobama u svom većinskom vlasništvu, kao i drugim pravnim osobama te crkvenim zajednicama i drugim gradovima i općinama u Hrvatskoj, može javno ponuditi. Također je spomenutim Zaključkom određeno da Gradsko vijeće Grada Dubrovnika, a na prijedlog gradonačelnika Grada Dubrovnika, donosi odluku o izmjeni cijene Dubrovačke kartice.

U skladu sa prethodno navedenim i obzirom na dosadašnje povećanje broja korisnika Dubrovačke kartice u prvih deset mjeseci ove godine koje iznosi 42,40% u odnosu na prethodnu godinu, predlaže se da se cijena Dnevne Dubrovačke kartice poveća za 10,00 kuna, te da iznosi 200,00 kuna umjesto dosadašnje cijene od 190,00 kuna. Također se predlaže da cijene Trodnevne i Tjedne Dubrovačke kartice ostanu neizmijenjene, odnosno da iznose kao i do sada, 250,00 kuna za Trodnevnu i 350,00 kuna za Tjednu Dubrovačku karticu.

Temeljem prethodno navedenoga predlaže se gradonačelniku Grada Dubrovnika da donese sljedeći

ZAKLJUČAK

1. Utvrđuje se Prijedlog zaključka o usvajanju Cjenika Dubrovačke kartice broj 1/2017, te dostavlja Gradskom vijeću Grada Dubrovnika na raspravu i usvajanje.
2. Izvjestitelj u ovom predmetu biti će Mato Franković, gradonačelnik Grada Dubrovnika.

Privremena pročelnica

Ana Hilje, dipl. oec

Pripremio:

Tonči Daničić,

zamjenik pročelnika

Dostaviti:

1. Naslovu
2. Pismohrana-ovdje

Gradsko vijeće

Klasa:

Ur.broj:

Dubrovnik, ….. 2017.

Na temelju članka 32. Statuta Grada Dubrovnika („Službeni glasnik Grada Dubrovnika“, broj 4/09., 6/10., 3/11., 14/12., 5/13. i 6/13 – pročišćeni tekst), Gradsko vijeće Grada Dubrovnika na \_\_\_\_ sjednici, održanoj dana\_\_\_\_\_\_\_\_\_\_\_\_\_\_\_\_\_\_\_, donijelo je

Z A K LJ U Č A K

1. Usvaja se Cjenik Dubrovačke kartice broj 1/2017.
2. Cjenik Dubrovačke kartice broj 1/2017 čini sastavni dio ovog Zaključka.

Predsjednik Gradskog vijeća

mr.sc. Marko Potrebica

CJENIK DUBROVAČKE KARTICE BROJ 1/2017

1. U okviru projekta Dubrovačka kartica (Dubrovnik Card) određuju se sljedeće cijene:
2. cijena Dnevne Dubrovačke kartice određuje se u iznosu od 200,00 kuna.
3. cijena Trodnevne Dubrovačke kartice određuje se u iznosu od 250,00 kuna.
4. cijena Tjedne Dubrovačke kartice određuje se u iznosu od 350,00 kuna.
5. Za svaku kupljenu Dubrovačku karticu putem internet-web stranice [www.dubrovnikcard.com](http://www.dubrovnikcard.com) , kupcu se odobrava 10% popusta na trenutno važeće cijene.
6. Ovaj cjenik počinje se primjenjivati od 01. svibnja 2018. godine.